Kesä saapuu ja kukat välkkyvät väriloistossaan, kunnes käydään heinäntekoon
Näin kun kera Uuden Vuoden
 Pentti retkeään nyt jatkaa,
 kohti kesää suoraa päätä
 käy jo tekemään hän matkaa.

 Katso, kuinka vihannoivat
 laaksot lauhat, vaarat, vuoret,
 kukkain väriloistehessa
 välkehtivät niityt nuoret.

 Kesän kuuman heltehessä
 hiestä jo hirvi kastuu,
 Pentti ynnä Uusi Vuosi
 selästä sen alas astuu.

 Heinäkuu on tullut heljä,
 korjataan nyt kortta kekoon.
 Pentti ynnä Uusi Vuosi
 hetkeksi käy heinäntekoon.

 Ja kun kantaneet he latoon
 ovat helveheinät kuivat,
 työnsä tehtyään he vielä
 lammin lainehissa uivat.

 Onnenhirvellensä Pekka
 vihannoivat virvet kantaa,
 helpehiä heinän nuoren
 sille syötäväksi antaa.